ระเบียบกระทรวงมหาดไทยว่าด้วยอาสาสมัครท้องถิ่นรักษ์โลกพ.ศ. ๒๕๖๑ โดยที่เป็นการสมควรกำหนดแนวทางการรวมกลุ่มของประชาชนในท้องถิ่นที่มีจิตอาสาในการช่วยเหลืองานขององค์กรปกครองส่วนท้องถิ่นเกี่ยวกับการจัดการสิ่งปฏิกูลและมูลฝอย การปกป้องและรักษาทรัพยากรธรรมชาติและสิ่งแวดล้อมอาศัยอำนาจตามความในมาตรา๒๐ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕)พ.ศ. ๒๕๔๕ มาตรา ๕ และมาตรา ๖๗ (๒) และ (๗)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๕ ๐ (๓ ) มาตรา๕ ๓ (๑ ) มาตรา ๕ ๖ (๑ ) และมาตรา ๗๗แห่งพระราชบัญญัติเทศบาล พ.ศ. ๒๔๙๖ มาตรา ๖และมาตรา ๔๕ (๔) แห่งพระราชบัญญัติองค์การบริหารส่วนจังหวัด พ.ศ. ๒๕๔๐ และมาตรา ๖๒(๒) และ (๗) แห่งพระราชบัญญัติระเบียบบริหารเมืองพัทยา พ.ศ. ๒๕๔๒ และมาตรา ๑๖ (๑๘)และ (๒๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ รัฐมนตรีว่าการกระทรวงมหาดไทยจึงออกระเบียบไว้ดังนี้ข้อ๑ ระเบียบนี้เรียกว่า ระเบียบกระทรวงมหาดไทยว่าด้วยอาสาสมัครท้องถิ่นรักษ์โลกพ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้อาสาสมัครท้องถิ่นรักษ์โลก หมายความว่าประชาชนที่มีจิตอาสา สมัครใจ เสียสละ และอุทิศตนเพื่อช่วยเหลืองานด้านการจัดการสิ่งปฏิกูลและมูลฝอย การปกป้องและรักษาทรัพยากรธรรมชาติและสิ่งแวดล้อมขององค์กรปกครองส่วนท้องถิ่น ใช้ชื่อย่อว่าอถล. มีชื่อเรียกภาษาอังกฤษว่า Local Environment Volunteer และใช้ชื่อย่อภาษาอังกฤษว่าLEVเครือข่ายอาสาสมัครท้องถิ่นรักษ์โลก หมายความว่าการเชื่อมโยงกันของ อถล. เพื่อการเรียนรู้แลกเปลี่ยนข่าวสาร หรือทำกิจกรรมร่วมกันในการบริหารจัดการสิ่งปฏิกูลและมูลฝอยรักษาสิ่งแวดล้อมและทรัพยากรธรรมชาติด้วยความเป็นอิสระและเท่าเทียมกันของบุคคลภายใต้พื้นฐานการเคารพสิทธิและเอื้ออาทรซึ่งกันและกันและใช้หลักธรรมาภิบาลในการทำงานร่วมกัน โดยใช้ชื่อย่อว่า เครือข่าย อถล. และเรียกชื่อภาษาอังกฤษว่า Local Environment Volunteer Network และใช้ชื่อย่อภาษาอังกฤษว่า LEV-Netคณะกรรมการ หมายความว่าคณะกรรมการเครือข่ายอาสาสมัครท้องถิ่นรักษ์โลกองค์กรปกครองส่วนท้องถิ่น หมายความว่า เทศบาลองค์การบริหารส่วนตำบลเมืองพัทยาและองค์กรปกครองส่วนท้องถิ่นอื่นที่มีกฎหมายจัดตั้งผู้บริหารท้องถิ่น หมายความว่า นายกเทศมนตรีนายกองค์การบริหารส่วนตำบล และนายกเมืองพัทยาข้อ๔ ให้ปลัดกระทรวงมหาดไทยรักษาการตามระเบียบนี้และมีอำนาจตีความวินิจฉัยปัญหากำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ข้อ๕ อถล. และเครือข่าย อถล.ตามระเบียบนี้ต้องมีวัตถุประสงค์ดังนี้(๑) ส่งเสริมให้ความรู้ความเข้าใจในการบริหารจัดการสิ่งปฏิกูลและมูลฝอยในชุมชนรวมถึงการปกป้องและรักษาสิ่งแวดล้อมด้วยกระบวนการมีส่วนร่วมของประชาชนในหมู่บ้านหรือชุมชน(๒) เสริมสร้างจิตสำนึก กระบวนการเรียนรู้และการพึ่งตนเอง รวมทั้งถ่ายทอดองค์ความรู้ในการบริหารจัดการสิ่งปฏิกูลและมูลฝอยการป้องกันและรักษาสิ่งแวดล้อมในเขตองค์กรปกครองส่วนท้องถิ่น(๓) ประสานความร่วมมือในการบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อมร่วมกันระหว่าง อถล. องค์กรปกครองส่วนท้องถิ่นส่วนราชการและเครือข่าย อถล.ข้อ๖ ผู้ที่จะสมัครเป็น อถล.ต้องมีคุณสมบัติ ดังต่อไปนี้(๑) มีสัญชาติไทย(๒) มีอายุไม่ต่ำกว่าเจ็ดปีบริบูรณ์(๓) มีภูมิลำเนาอยู่ในเขตองค์กรปกครองส่วนท้องถิ่นนั้น(๔) มีความสมัครใจและมีจิตอาสาเข้ามาร่วมดำเนินกิจกรรมด้านการบริหารจัดการสิ่งปฏิกูลและมูลฝอยรวมถึงการปกป้องและรักษาสิ่งแวดล้อม(๕) เป็นบุคคลที่มีความเสียสละและอุทิศตัวในการทำงานเพื่อส่วนรวมกรณีที่ผู้สมัครไม่ได้มีภูมิลำเนาอยู่ในเขตองค์กรปกครองส่วนท้องถิ่นนั้นหรือเป็นบุคคลที่มีสัญชาติอื่นให้องค์กรปกครองส่วนท้องถิ่นเป็นผู้พิจารณารับสมัครเป็นอถล.ข้อ๗ อถล. มีบทบาทและหน้าที่ดังต่อไปนี้(๑) ประพฤติตนเป็นแบบอย่างในการจัดการสิ่งปฏิกูลและมูลฝอยการปกป้องและรักษาสิ่งแวดล้อม(๒) เฝ้าระวัง สอดส่อง ดูแล รวมทั้งรายงานสถานการณ์การบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อมในพื้นที่ให้องค์กรปกครองส่วนท้องถิ่นทราบ(๓) สื่อสาร เผยแพร่และประชาสัมพันธ์ข้อมูลข่าวสารและกิจกรรมเพื่อเสริมสร้างจิตสำนึกด้านการบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อม(๔) เข้าร่วมกิจกรรมเกี่ยวกับการบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อมที่องค์กรปกครองส่วนท้องถิ่นจัดขึ้น(๕) ให้ความร่วมมือกับองค์กรปกครองส่วนท้องถิ่นส่วนราชการ ภาคเอกชน และเครือข่าย อถล.เพื่อดำเนินการเกี่ยวกับการบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อมข้อ๘ การรับสมัคร อถล.ให้ดำเนินการดังนี้(๑) ผู้สนใจสมัครเป็น อถล. และมีคุณสมบัติตามข้อ ๖ให้ยื่นใบสมัครต่อองค์กรปกครองส่วนท้องถิ่นตามแบบที่กำหนดไว้ท้ายระเบียบนี้ ทั้งนี้ ให้ผู้สมัครเป็น อถล.สามารถสมัครได้เพียงแห่งเดียวเท่านั้น(๒)ให้องค์กรปกครองส่วนท้องถิ่นพิจารณาคุณสมบัติของผู้สมัครและขึ้นทะเบียนผู้ผ่านการพิจารณาเป็นอถล. พร้อมจัดทำทะเบียนรายชื่อ อถล. ในองค์กรปกครองส่วนท้องถิ่นนั้นการดำเนินการตามวรรคหนึ่งกรมส่งเสริมการปกครองท้องถิ่นหรือองค์กรปกครองส่วนท้องถิ่นอาจช่วยประสานหรือประชาสัมพันธ์เพื่อรณรงค์ให้ประชาชนในท้องถิ่นมาสมัครเป็น อถล. ก็ได้ข้อ๙ บัตรประจำตัว อถล.ตามแบบที่กำหนดไว้ท้ายระเบียบนี้ โดยมีอายุห้าปีในกรณีบัตรประจำตัวชำรุดสูญหาย หมดอายุ หรือมีการเปลี่ยนแปลงในสาระสำคัญ เช่น ชื่อตัวชื่อสกุล ให้ อถล.ยื่นคำขอออกบัตรประจำตัวใหม่ตามแบบที่กำหนดไว้ท้ายระเบียบนี้ข้อ๑๐ อถล. จะพ้นสภาพเมื่อ(๑) ตาย(๒) ลาออก(๓) เป็นคนไร้ความสามารถหรือเสมือนไร้ความสามารถ(๔) ถูกพิพากษาจำคุกและคดีถึงที่สุด(๕) คณะกรรมการจำนวนสองในสามมีมติให้พ้น เนื่องจากมีพฤติกรรมไม่เหมาะสมและขัดต่อเจตนารมณ์การเป็นอถล.ข้อ๑๑ ให้องค์กรปกครองส่วนท้องถิ่นจัดให้มีการประชุมอถล. เพื่อคัดเลือกกันเองจำนวนไม่น้อยกว่าห้าคนแต่ไม่เกินเก้าคนเพื่อทำหน้าที่คณะกรรมการเครือข่ายอาสาสมัครท้องถิ่นรักษ์โลกโดยการคัดเลือกดังกล่าวให้คัดเลือกผู้ทำหน้าที่ประธาน รองประธาน เลขานุการ และกรรมการฝ่ายต่าง ๆ ด้วยตามความเหมาะสมแล้วแจ้งรายชื่อให้องค์กรปกครองส่วนท้องถิ่นประกาศให้ประชาชนทราบ ณสถานที่ที่องค์กรปกครองส่วนท้องถิ่นเห็นสมควรข้อ๑๒ คณะกรรมการ มีหน้าที่ดังนี้(๑) จัดทำแผนปฏิบัติงาน เพื่อเป็นกรอบการดำเนินงานของเครือข่ายอถล.(๒) ดำเนินการตามแผนหรือนโยบายที่กำหนด(๓) รายงานผลการดำเนินงานให้องค์กรปกครองส่วนท้องถิ่นทราบพร้อมทั้งปิดประกาศให้ประชาชนทราบ อย่างน้อยปีละหนึ่งครั้ง(๔) หน้าที่อื่นตามที่ได้รับการร้องขอข้อ๑๓ ให้คณะกรรมการอยู่ในตำแหน่งคราวละสี่ปีเมื่อครบวาระให้ดำเนินการคัดเลือกกรรมการใหม่ ภายในกำหนดเวลาสามสิบวันในกรณีที่ยังไม่มีคณะกรรมการชุดใหม่ให้คณะกรรมการชุดเดิมทำหน้าที่ต่อไปจนกว่าคณะกรรมการชุดใหม่เข้าทำหน้าที่ข้อ๑๔ นอกจากการพ้นจากตำแหน่งตามวาระกรรมการซึ่งได้รับการคัดเลือกจาก อถล.พ้นจากตำแหน่งด้วยเหตุใดเหตุหนึ่ง ดังต่อไปนี้(๑) ตาย(๒) ลาออก(๓) พ้นสภาพการเป็น อถล. ตามข้อ ๑๐(๔) คณะกรรมการจำนวนสองในสามมีมติให้พ้นจากตำแหน่ง(๕) อถล. จำนวนไม่น้อยกว่ากึ่งหนึ่งของ อถล. มีมติให้พ้นจากตำแหน่งเมื่อกรรมการซึ่งได้รับการคัดเลือกว่างลงเพราะเหตุอื่นใดนอกจากครบวาระให้คัดเลือก อถล.เพื่อเป็นกรรมการแทนตำแหน่งที่ว่างภายในกำหนดสามสิบวันนับแต่วันที่ว่างลงเว้นแต่วาระของกรรมการเหลือไม่ถึงหนึ่งร้อยห้าสิบวัน ให้คณะกรรมการประกอบด้วยกรรมการเท่าที่เหลืออยู่กรรมการผู้ที่ได้รับการคัดเลือกแทนนั้นให้อยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนข้อ๑๕ การประชุมคณะกรรมการให้ดำเนินการดังนี้(๑)การเรียกประชุมให้ประธานกรรมการแจ้งกรรมการทราบก่อนวันประชุมไม่น้อยกว่าสามวัน(๒)องค์ประชุมต้องมีกรรมการมาประชุมไม่น้อยกว่ากึ่งหนึ่งของจำนวนกรรมการที่ได้รับการคัดเลือกตามข้อ๑๑(๓)ในการประชุมคราวใดหากประธานกรรมการไม่มาประชุมหรือไม่สามารถทำหน้าที่ได้ให้ที่ประชุมเลือกกรรมการคนหนึ่งเพื่อทำหน้าที่ประธานในการประชุมคราวนั้น(๔)การลงมติให้ถือเสียงข้างมาก ในกรณีมีคะแนนเสียงเท่ากันให้ประธานในที่ประชุมลงคะแนนเพิ่มขึ้นอีกหนึ่งเสียงเป็นเสียงชี้ขาดข้อ๑๖ให้องค์กรปกครองส่วนท้องถิ่นมีหน้าที่ในการส่งเสริมและสนับสนุนเกี่ยวกับการบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อมของ อถล. ดังนี้(๑) ตรวจสอบคุณสมบัติ พิจารณารับลงทะเบียนผู้สมัครเป็นอถล. รวมถึงปรับปรุงข้อมูลทะเบียน(๒) ทำบัตรประจำตัว อถล. ตามข้อ ๙(๓) จัดปฐมนิเทศ ฝึกอบรม หรือประชุม สัมมนา อถล. เพื่อพัฒนา อถล.ให้เข้าใจบทบาทหน้าที่ของตนและสามารถปฏิบัติงานได้อย่างมีประสิทธิภาพ(๔) ส่งเสริม สนับสนุนในการจัดกิจกรรมของ อถล.(๕) ติดตามผลการดำเนินการ รวมถึงให้คำแนะนำหรือให้คำปรึกษาแก่ อถล.(๖) ปฏิบัติหน้าที่อื่น ๆ ตามที่ได้รับมอบหมายข้อ๑๗ให้จังหวัดและอำเภอส่งเสริมและสนับสนุนการดำเนินงานของ อถล. เครือข่าย อถล.ในพื้นที่ในกรณีที่องค์การบริหารส่วนจังหวัดเห็นสมควรจะให้การส่งเสริมหรือสนับสนุนการดำเนินงานของอถล. ก็สามารถทำได้ข้อ๑๘ สมาชิก อถล. มีสิทธิ ดังต่อไปนี้(๑) ประดับเครื่องหมายหรือตราสัญลักษณ์อถล. ตามแบบที่กำหนดไว้ท้ายระเบียบนี้(๒) อถล.ที่ปฏิบัติงานได้ตามหลักเกณฑ์ที่กำหนด อาจมีสิทธิได้รับใบประกาศเกียรติคุณ โล่เข็ม และอื่น ๆ เพื่อยกย่องในฐานะเป็นตัวอย่างที่ดีของสังคม(๓) มีสิทธิในการเสนอข้อคิดเห็นหรือเสนอแนะเพื่อปรับปรุงการทำงานของคณะกรรมการข้อ๑๙ อาสาสมัครท้องถิ่นรักษ์โลก (อถล.)ที่องค์กรปกครองส่วนท้องถิ่นได้ดำเนินการรับสมัครไว้ตามหนังสือกรมส่งเสริมการปกครองท้องถิ่นด่วนที่สุด ที่ มท ๐๘๑๐.๗/ว ๒๗๙๔ ลงวันที่ ๑๒ ธันวาคม ๒๕๖๐ เรื่องโครงการอาสาสมัครท้องถิ่นรักษ์โลก (อถล.)เป็นอาสาสมัครท้องถิ่นรักษ์โลกตามระเบียบนี้ประกาศณ วันที่ ๖ มิถุนายน พ.ศ. ๒๕๖๑พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑.ใบสมัครอาสาสมัครท้องถิ่นรักษ์โลก (อถล.)๒.คำขอมีบัตรประจำตัวอาสาสมัครท้องถิ่นรักษ์โลก (อถล.)๓.รูปแบบบัตรประจำตัวอาสาสมัครท้องถิ่นรักษ์โลก๔.ตราสัญลักษณ์ อถล.(ดูข้อมูลจากภาพกฎหมาย)วิวรรธน์/จัดทำ๒๖ กรกฎาคม ๒๕๖๑นุสรา/ตรวจ๒๗ กรกฎาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๗๗ ง/หน้า ๑/๒๔ กรกฎาคม ๒๕๖๑